Boer soek 'n vrou: Leer ken vanjaar se boere | Maroela Media
Maroela Media het 'n paar vinnige vrae gestel aan die boere van die 14de seisoen van die Boer soek 'n vrou-maatsoekreeks op kykNET. Die seisoen word weer deur Marciel Hopkins aangebied.
Leer saam met ons dié tien hubare boere beter ken:
Wat is jou gunstelingkos en wat eet jy glad nie?
My gunstelingkos is beeshaas. Ek eet amper alles, behalwe Brusselse spruitjies.
Ek hou van reis, meer in Suid-Afrika, want ek's bang vir vlieg en hou van pretritte. My gunstelingplek is die Kaap.
Wat is jou gunstelingmusiek en waarna luister jy glad nie?
Ek hou baie van musiek en luister na alles behalwe boeremusiek.
Verklap iets interessants oor jouself?
My vriende gaan my moeilikheid gee, maar ek hou van 'n romantiese komedie.
Watse bakkie ry jy?
Watse honde het jy en wat is hulle name?
Ek het 'n Deense hond met die naam Juka, 'n Jack Russell genaamd Spotty en 'n steekhaar-terriër genaamd Bruno.
Watter eienskap in 'n pasmaat trek dadelik jou aandag?
As 'n vrou skerp en snaaks is, voel ek dadelik op my gemak en alles val van daar af in plek.
My gunstelingkos is braaivleis, beeshaas en skyfies en natuurlik ook my ma se egte boerekookkos. Ek eet glad nie goed soos brandrissies wat my mond brand nie.
Ek hou van rondry in die land, om na verskillende boerderye te kyk en om te jag in verskillende streke. Ek hou daarvan om by die see te gaan visvang.
Appel se musiek is die beste. Ek hou van Afrikaanse en countrymusiek.
Ek is bang om te vlieg in 'n vliegtuig of 'n helikopter.
Ek ry 'n Toyota Hilux en 'n Ford. Die Hilux is my gunsteling.
Ek het drie skaaphonde, Ben, Oubaas en Roxy. Ek het ook 'n jaghond, Sproete, en 'n boerboel, Nakita. Daar is ook ses klein hondjies wat tans huis soek.
Ek hou van 'n vrou wat lekker kan gesels en grappe maak en wat 'n gemaklike mens is.
Ek hou van 'n heerlike bord gekookte kos. Daar is ook darem niks lekkerder as 'n skaaptjoppie op die vuur saam met 'n braaibroodjie nie. Ek eet glad nie olywe nie.
Ek hou van reis en om nuwe plekke in Suid-Afrika te ontdek. Ek maak nie altyd tyd daarvoor nie. Elke deel van ons land het sy eie mooi.
Ek luister na enige Afrikaanse en countrymusiek. Luke Bryan en Kip Moore is my gunstelingkunstenaars. Ek luister glad nie na harde rockmusiek, jazz en opera nie.
Gee my 'n kans en ek dans!
Toyota Hilux – die bakkie agter die boer!
Ek het 'n Australiese beeshond en sy naam is Bees.
Ek hou van iemand met 'n sprankelende en energieke persoonlikheid. Sy moet 'n glimlag op almal se gesigte kan sit wanneer sy die vertrek binnestap. 'n Paar mooi, atletiese bene sal 'n bonus wees!
Ek hou van alle kos, veral as iemand anders dit maak.
Ek is gek oor reis. My gunstelingbestemming waar ek al was, is Tibet. Ek hou ook daarvan om tyd in Ierland by familie deur te bring. Ek sal baie graag Machu Picchu in Peru wil besoek. Ek wil ook graag Kilimandjaro uitklim en die Camino stap.
Ek luister na die meeste musiek, van rock tot reggae tot bluegrass. Ek hou nie van die musiek waarna my tieners luister nie.
Op 53 is ek 'n oop boek – ek het geen geheime nie en wat jy sien, is wat jy kry.
My Land Rover sal al die Ford Rangers uit die moeilikheid kan help.
Daar is drie honde op die plaas: Molly, 'n DBV-hond, Sophie, 'n boerboel, en Sparkpug, 'n mopshond. Daar is ook twee Transkei-varke wat dink hulle is honde, Sir Oinks-a-lot en Big Mama.
Ek hou van iemand wat eerlik en avontuurlustig is met 'n goeie sin vir humor en wat hou van die buitelug.
My gunstelingkos is beslis pizza. Ek is nie lief vir vis of "snaakse" kos nie en ek eet ook nie afval nie.
Ek hou baie van reis. My gunstelingbestemmings is Amerika en Namibië.
Ek luister graag na countrymusiek. Ek luister nie na klassieke musiek nie. Die res hang maar af van die atmosfeer.
Toe ek drie jaar oud was, het ek 'n deel van twee van my vingers verloor in 'n ongeluk. Ek het 'n soettand.
Jessie, my Jack Russell, kom al saam met my van my studentedae af. En ek het 'n skaaphond, Abby.
Ek hou van iemand met 'n groot passie vir wat sy doen. Iemand wat seker is van haarself, maar saggeaard is; selfstandig, maar nie oordonderend nie.
Ek is mal oor 'n droog-verouderde riboog-beeshaas met murgbene bo-oor van 'n bekende restaurant, The Fat Butcher, in Stellenbosch. Ek eet glad nie afval, lewer en niertjies nie.
Ek is verslaaf aan die onbekende en is mal daaroor om nuwe plekke te ontdek. My gunstelingplek is rondom Stampriet in Namibië; die mense en die natuur het 'n warm hart. Natuurlik bly Londen in Engeland ook 'n gunsteling – goeie kos, goeie klere en 'n energie wat in die somer in die strate heers.
My musieksmaak is uiteenlopend. Ek luister van klassieke musiek tot harde rock. Gewoonlik is Johnny Cash, Fleetwood Mac en The Doors reg in my kraal. Op die oomblik is Neil Sandilands se nuwe album my gunsteling. Ek is 'n bietjie sku vir R&B en ravemusiek.
Ek hou van goeie klere koop, veral pasgemaakte pakke.
Ek het 'n Duitse korthaar-pointer genaamd Patrys. Sy is amper gereed vir hondeskool.
Intelligensie, mooi oë en 'n glimlag en die energie om voluit te lewe.
Ek hou baie van braaivleis. Ek is allergies vir kreef en garnale, so ek eet dit nie.
Ek hou baie van reis. My gunstelingbestemming is Oostenryk en om daar te ski in die sneeu. Plaaslik is ek gek oor Ballito en reis gereeld daarheen.
Ek is gek oor countrymusiek. Ek hou nie van kletsrym nie.
Ek hou baie van braai en word beskou as die braaimeester in ons familie.
Ek het 'n Duitse korthaar-pointer genaamd Bullet en hy gaan oral saam met my op die plaas.
Iemand wat lief is vir God, wat weet wat hulle wil hê in die lewe en wat gemaklik is met wie hulle is. Die persoon moet ook gelukkig kan wees op die plaas en net die lewe saam met my doen.
My gunstelinggereg is enigiets wat oor die kole gebraai kan word. Ek is mal oor skaapstert, ribbetjies, boud of tjoppies. Ek is nie te vol fiemies nie en eet enigiets behalwe sop en groenrissie.
Ek is mal oor reis. My gunstelingbestemming is die Namibduine of êrens in Mosambiek. Ek geniet dit elke keer om 'n nuwe plek te kan sien.
Appel is my gunstelingkunstenaar. Ek geniet Afrikaanse musiek en Amerikaanse countrymusiek. Ek sukkel om na kletsrymers te luister.
Buiten goed braai en bokspap maak, is ek nutteloos wat kosmaak betref, hoewel ek graag sal wil leer.
Ek het 'n beagle en haar naam is Blommie. Die skaaphond se naam is Bella en die Amerikaanse veghond se naam is Tyson. Die twee Jack Russells se name is Cheetah en Langneus.
Die kenmerk in 'n vrou wat heel eerste my aandag trek, is lewenslus. Sy moet hou van planne maak, nuwe dinge doen en die onbekende in die oë kyk. Sy moet lekker sosiaal en energiek wees. Sy moet mooi na haarself kan kyk en 'n liefdevolle omgeehart hê.
Al is ek 'n skaapboer, kan jy my omkoop met hoender. Ek is ook lief vir aartappels, lasagne en boerekos. Een ding wat jy my nooit sal sien eet nie, is soesji.
Ek hou van reis, veral na ons buurlande. My gunstelingbestemming is Mosambiek.
Ek luister graag na Afrikaanse kunstenaars soos Jo Black, Spoegwolf, Bernice West en Theuns Jordaan. Ek luister glad nie na kletsrymers nie.
Jy kan my omkoop met enige soetgoed, veral sjokolade. Ek hou van aksierolprente. Ek is 'n baie goeie skut en een van my stokperdjies is boogskiet.
'n Toyota Hilux – die bakkie agter die boer.
My hond se naam is Vlooi. Sy is 'n langhaar, langbeen- Jack Russell. Sy het haar naam gekry omdat sy verskriklik klein was en het 350 g geweeg toe ek haar op agt weke gekry het. Aanvanklik het ek gedink sy gaan nooit sterk genoeg word en groei nie, maar vandag is sy 'n baie goeie en gehoorsame hond.
Ek hou van spontaneïteit en iemand wat gemaklik is met presies wie sy is. So iemand sal maklik inpas en maklik gesels. En ook vir my grappies lag!
Ek hou baie van Alfredo-pasta en hou glad nie van beesstert nie. Andersins is ek maklik wat kos betref.
Ek hou van reis en is baie lief vir Namibië. Ons het grond daar en ons breek gereeld weg soontoe.
Ek luister na enige Afrikaanse musiek. Ek hou nie van rockmusiek nie, veral nie Engelse rock nie.
Ek luister musiek elke oggend in die stort voor ek met my dag begin. Ek is lief vir musiek en luister graag daarna terwyl ek my dag se dinge beplan.
Ek het 'n steekbaard- Jack Russell genaamd Patroon en 'n gladdehaar- Jack Russell genaamd Duimpie. Ons het hom opgetel langs die pad en skerts dat hy duimgegooi het toe ons hom opgetel het.
Dit is vir my baie mooi as 'n vrou mooi kan werk met die mense om haar, maak nie saak wie hulle is of wat hulle doen nie.
Ek dink Albertus gaan die meeste briewe kry op Boer soek n Vrou. Hy maak ons lag elke keer as hy op Kyknet verskyn :)